Chcete bývať ako kráľovná, hoci máte len panelákový byt? S týmto štýlom sa to dá
Máte radi minimalistické, uhladené, svetlé a vzdušné priestory? Áno, tak vyzerajú dnešné moderné trendy. Reč bude ale o niečom inom!
Viktoriánsky štýl je ich úplným opakom. Je romantický, komplexný, vrelý, dramatický, občas opulentný a rozhodne si nezakladá na žiarivých farbách. Naskočili vám zimomriavky? Ak sú z radosti, tak máme pre vás výbornú správu. Viktoriánsky štýl bude pre vás to pravé "orechové".
Piští vaše srdce po bohatých plných tónoch tmavočervenej, modrej, zelenej, fialovej, zlatej a dokonca aj čiernej? Áno, to je typická farebnosť viktoriánskeho štýlu. Svoj názov nesie po dlhom období vlády jednej z najslávnejších panovníčok 19. storočia, britskej kráľovnej Viktórii.
O tom, že si podmanila celú jednu éru, a až donedávna bola najdlhšie vládnucou panovníčkou na tomto tróne, netreba pochybovať. Ako však dostať nostalgiu viktoriánskeho Anglicka do modernej domácnosti?
Okrem už spomenutej farebnosti by ste pri zariaďovaní v tomto štýle mali siahnuť po dreve v tmavých farbách, na stropy a steny môžete umiestniť opäť drevené panely, na podlahy sa hodia v tomto prípade odtiene mahagónu alebo orecha.
Nebojte sa opulentnosti
Čím ťažšie a teplejšie tóny, tým lepšie. Platí to aj pre výber materiálov. Mramor v kombinácii so zmyselnými textíliami akými sú zamat a damašok, koberce, prikrývky, tapety, gobelíny a závesy nesmú chýbať v žiadnom interiéri. Spolu s čalúnením dodávajú pocit bohatosti, komfortu a útulnosti.
Pridajte drobnosti
Práve tieto drobnosti však dokonalo dotvárajú celý štýl - farebné sklo, ozdobné lišty, klenuté okná, krby, zdobené stropy či tehlové konštrukcie v podkroví. Pridajte k tomu teplé osvetlenie v podobe lustrov zo zvárkovej ocele, svietniky, oheň praskajúci v krbe i svetlo sviečok.
Detailné vzory
Mnoho detailných vzorov je potrebných na dotvorenie celkovej atmosféry. Drapérie, tapety i všetky ostatné textílie nimi boli v minulosti priam posiate. Vyberajte látky so zaujímavou textúrou a s rafinovaným vzorovaním.
A aký by mal byť nábytok?
Je jasné, že bude pôsobiť ťažko a objemne. Počítajte s rozmerným a masívnym nábytkom, ktorý je nutné nakopiť, zachovávajte pritom však dojem pohodlnosti a útulnosti. Do interiéru nezabudnite zakomponovať sochy, misy, lampy a ornamenty prakticky na každom povrchu.
Ak sa vám zdá tento štýl predsa len priveľmi ťažký či dokonca nevhodný do našich malých panelákových bytov, inšpirujte sa ozdobnosťou, farebnosťou a niektorými typickými prvkami. Nie je nutné vytvoriť si doma úplnú kópiu tohto štýlu.
Pre lepšiu predstavu si pozrite tento štýl v našej GALÉRII.
Autor: Agáta
Video
Top 5 článkov
Diskusia
žena
Wanda
iPeknéBývanie
Architektúra a dizajn: Foto & Video galéria
Ošumelé a tuctové vodovodné batérie sú OUT: Pozrite na tieto 3D nádhery
Chceli by ste bývať v barndomíniu? Ide o nový štýl bývania, pre ktorý by ste sa upísali aj diablovi!
Inšpirujte sa našimi babkami: Vintage je opäť v móde!
Chcete bývať ako kráľovná, hoci máte len panelákový byt? S týmto štýlom sa to dá
Učte sa od majstrov: Toto sú najkrajšie hotelové kúpeľne, chcete takú aj vy?
Tento štýl nie je pre každého: Miestami drsný, chladný, ale vždy elegantný (FOTO)
Odborníci radia, ako sa starať o veľké sklenené plochy, aby neboli plné šmúh
Podľa TEJTO veci zistíte, či ste našli svoj štýl, alebo zariaďujete len podľa toho, čo je IN
Máte ošarpané staré okno? Takto ho premeníte na cool dizajnový kúsok
Zabudnite na tapety a kachličky, totálnym trendom sú sklenené zásteny
Ónyx je nový mramor: Pozrite sa, ako dokonale podčiarkol krásu v tomto byte
Parížanky sú najkrajšie na svete: Zariaďte si byt v noblesnom parížskom štýle